ang laging iginigiit sa kanya ng mga kaibigan ang dapat mag abogado ay yaong mga taong masalita, hindi ang mga walang kibo na gaya mo! labis na batid ni abraham ang kaululan at kahangalang isinisiwalat ng mga gayong pangungusap; kaya'lalo niyang tinikis. samantalang hinihigpitan ang kapit niya sa pagaaral ng derecho ay lalong pinag ibayo niya ang pagtitipid ng salita. sa paninikis na ito ni abraham, ay ibig mandin niyang ipamata sa mga bulag na pag iisip ng kanyang mga kakilala na upang maging isang mapagwaging abogado ay di kailangan na maging isang daldalero!. kay rumami nga naman ang nagkakamali sa bahaging ito ng karunungan, ang akala nila'sa pamamagitan ng isang bungangang walang tahan ng kabubuga, ay mapasusuko ng isang abogado, sa alin mang usapin, ang kanyang kalaban; at ang isang taong bungangero ay pilit na magiging isang maningning na abogado.